প্রথম দিনেই খেল দেখালেন রাশিদা তালিব
মার্কিন কংগ্রেসের নিম্নকক্ষ প্রতিনিধি পরিষদে প্রথম মুসলিম নারী সদস্য হিসেবে শপথ নিয়েই প্রেসিডেন্ট ডোনাল্ড ট্রাম্পকে অভিশংসনের হুমকি দিয়েছেন ফিলিস্তিনি বংশোদ্ভূত রাশিদা তালিব।







অবৈধ ইহুদি রাষ্ট্র ইসরাইলকে যুক্তরাষ্ট্রের সহায়তার বিরোধিতা করে ট্রাম্পকে বর্ণবাদী ও জবাবদিহিতার আওতায় নিয়ে আসার আহ্বান জানিয়েছেন তালিব।




কংগ্রেসে তার প্রথম দিনেই ক্যাপিটল হিলের কাছে রাজনৈতিক অ্যাকশন গ্রুপ মুভঅনের এক অনুষ্ঠানে ট্রাম্পের বিরুদ্ধে কথা বলেন রাশিদা তালিব।
তিনি তার ছেলের কথা স্মরণ করিয়ে বলেন, তার ছেলে তাকে বলেছে, মা, দেখ, তুমি জয়ী হয়েছ। যারা তোমার বিরোধিতা করেছে, তারা জয়ী হয়নি। জবাবে রাশিদা বলেন, বাবা, তারা পারবে না। কারণ আমরা সেখানে যাচ্ছি, আমরা ওই অসভ্য ব্যক্তিকে অভিশংসন করতে যাচ্ছি।
রাশিদা তালিব যখন এমন বক্তব্য দিচ্ছিলেন, তখন শ্রোতারা করতালি দিয়ে উল্লাস প্রকাশ করেন।
যদিও এ বক্তব্যকে ঘিরে অনেকেই তাকে ধুয়ে দিচ্ছেন, কেউ কেউ তার পদত্যাগেরও দাবি জানিয়েছেন। গত বছরের মধ্যবর্তী নির্বাচনে জয়ী হয়ে বৃহস্পতিবার পবিত্র কোরআন ছুঁয়ে শপথ নেন এই কংগ্রেস সদস্য।

মার্কিন কংগ্রেসের নিম্নকক্ষ প্রতিনিধি পরিষদে প্রথম মুসলিম নারী সদস্য হিসেবে শপথ নিয়েই প্রেসিডেন্ট ডোনাল্ড ট্রাম্পকে অভিশংসনের হুমকি দিয়েছেন ফিলিস্তিনি বংশোদ্ভূত রাশিদা তালিব।